વેલણપુર, મહુવા તાલુકો, સુરત જિલ્લો

વેલણપુર, મહુવા તાલુકો, સુરત જિલ્લો ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના મહુવા તાલુકાનું ગામ છે. વેલણપુર ગામમાં ખાસ કરીને આદિવાસી લોકો વસે છે.
ગામની વચ્ચેથી કાકરાપાર સિંચાઇ યોજના (ડાબા કાંઠા)ની  નવસારી તેમ જ  વલસાડ જિલ્લા તરફ જતી નહેર પસાર થાય છે. આ ઉપરાંત ગામની વચ્ચેથી ઓલણ નદી પસાર થાય છે.
ગામમાંથી વાંસકુઇથી સણવલ્લા થઇ નવસારી જતો રાજ્ય ધોરી માર્ગ પસાર થાય છે.

ગામના લોકો મુખ્યત્વે ખેતી, ખેતમજૂરી અને પશુપાલન નો વ્યવસાય કરે છે. આ ગામમાં મુખ્યત્વે ડાંગર, શેરડી, કેળાં, તુવર, કેરી, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:મહુવા તાલુકો(જિ.સુરત)